
ΣΥΝΕΧΙΖΟΥΜΕ, ΜΕΧΡΙ ΝΑ ΠΑΡΘΟΥΝ ΠΙΣΩ ΟΙ ΑΠΟΛΥΣΕΙΣ


	Η διεύθυνση του ομίλου «Αλιμπινίσης» παραμένει άφαντη και δεν έχει αξιωθεί να επικοινωνήσει με το σωματείο μας ή με τους απολυμένους συναδέλφους.
	Θυμίζουμε, άλλωστε, πως κατά τη διάρκεια της μαζικότατης κινητοποίησης που πραγματοποιήσαμε την περασμένη Πέμπτη έξω από το φροντιστήριο, εκείνοι δήλωσαν απόντες και παρέμειναν κλεισμένοι στα γραφεία τους μέχρι να αποσυρθούν οι διαδηλωτές. Τα μόνα σημάδια εργοδοτικής παρουσίας στο χώρο ήταν τα αμάξια τους, αλλά και η αστυνομία που κάλεσαν, ελπίζοντας πως θα τρομοκρατήσουν κάποιον συνάδελφο.
	Τίποτα βεβαίως δεν πρόκειται να μας σταματήσει. Θα συνεχίσουμε τις κινητοποιήσεις μέχρι να παρθούν πίσω οι απολύσεις. Ο αγώνας μας θα δυναμώνει όσο περισσότεροι συνάδελφοι εμπλέκονται σε αυτόν. Η μαζική συμμετοχή συναδέλφων στον αγώνα του σωματείου τους πάντα ήταν ο αποφασιστικότερος παράγοντας στην ανάκληση εκδικητικών απολύσεων και λοιπών εργοδοτικών αυθαιρεσιών.

Καλούμε όλο τον κλάδο να συμμετάσχει στην επόμενη παράσταση διαμαρτυρίας που θα πραγματοποιήσουμε την Τετάρτη 10 Σεπτέμβρη στις 11.00, με σκοπό η διεύθυνση να συναντηθεί με το σωματείο μας και να ανακαλέσει τις απολύσεις.

